ინგლისის პრემიერლიგა 2019-2020

ინგლისის პრემიერლიგა 2019-20 — ინგლისის პროფესიული საფეხბურთო ლიგის პრემიერლიგის 28-ე სეზონი. მანჩესტერ სიტი სეზონს ზედიზედ ორგზის გამარჯვებით შეხვდა, ასევე სიტიმ წინა წელს შიდა ტრებლის შესრულება შეძლო. 1990 წლის შემდეგ ლივერპულმა ლიგა მეცხრამეტედ მოიგო, ეს მერსისაიდული კლუბისთვის პირველი პრემიერლიგური ტიტულია.

პრემიერლიგა სამი თვე შეჩერებული იყო კორონავირუსის პანდემიის გამო, მას შემდეგ, რაც 2020 წლის 13 მარტს სხვადასხვა კლუბის რამდენიმე წარმომადგენელს დაუდგინა კორონავირუსი. თავდაპირველად ლიგის თამაშები გადაიდო 4 აპრილამდე, თუმცა საბოლოოდ სეზონი ივნისის შუა რიცხვებში აღდგა.17 ივნისს ჩატარდა ორი გამოტოვებული თამაში, 19-22 ივნისს კი განახლდა დარჩენილი ტური.

2019–20  სეზონში დაინეგა ვიდეო ასისტენტ რეფერის (ვარ) სისტემა. ცვლილებები შეეხო გარკვეულ წესებს, რომლებიც უკავშირდება უკანა პასებს, პენალტებს და ხელით თამაშს.

 მიმოხილვა 
2018-19 წლის სეზონში მანჩესტერ სიტის და ლივერპულის ქულები 98 და 97 იყო, ბევრი ვარაუდობდა ახალ რბოლას ტიტულისთვის. მანჩესტერ სიტიმ 14 სექტემბერს შოკიმომგვრელი მარცხი განიცადა ჩემპიონშიპიდან ახლად დაწინაურებულ ნორვიჩ სიტისთან (3-2). ამ მომენტში ლივერპულს ყველა თამაში მოგებული ჰქონდა. ნოემბრის დასაწყისში ენფილდზე ლივერპული მანჩესტერ სიტი 3-1 დასრულდა. ლივერპული 8 ქულით გაიჭრა წინ, რის შემდეგაც "წითლებს" პირველი ადგილი მთელი სეზონის განმავლობაში არ დაუთმიათ.

25 ოქტომბერს ლესტერ სიტიმ ახალი პრემიერლიგის რეკორდი დაამყარა, გასვლაზე ყველაზე დიდი ანგარიშით მოგება. სენტ მერის სტადიონზე საუთჰემპტონი 0-9 დამარცხდა.

2020 წლის 12 იანვარს მანჩესტერ სიტიმ 6-1 ძლია ასტონ ვილას. სერხიო აგუერომ რამდენიმე პირადი რეკორდი დაამყარა, გატანილი გოლებით გადაუსწრო ტიერი ანრის, გახდა არაბრიტანელი ფეხბურთელი, რომელსაც ყველაზე მეტი გოლი აქვს გატანილი. ამ თამაშში შესრულებული ჰეთ-თრიკით კი გადაუსწრო ალან შირერს, აგუეროს ანგარიშზე 12 ჰეთ-თრიკია.

პრემიერლიგის ისტორიაში ეს იყო პირველი სეზონი, როცა ერთი ტური ორად გაყვეს, რადგან არ მომხდარიყო კლუბებისთის სათამაშო კალენდრის გადატვირთვა. სამი თამაში ჩატარდა 8-9 თებერვალს, ექვსი თამაში მომდევნო კვირას 14-17 თებერვალს, მეათე თამაში მანჩესტერ სიტი ვესტ ჰემ იუნაიტედი წესით 9 თებერვალს უნდა გამართულიყო, თუმცა შტორმი კიარას გამო გადაიდო და 19 თებერვალს გაიმართა.

სეზონის განმავლობაში ლივერპული რამდენიმე რეკორდის გაუმჯობესებასთან იყო ახლოს, მათ შორის ზედიზედ გამარჯვებების სერია, 29 თებერვალს უოტფორდთან მარცხით ლივერპულმა ახალი რეკორდი ვერ დაამყარო, 18 გამარჯვებით მერსისაიდელებმა სიტის რეკორდი გაიმეორეს. სახლში 23 თამაშის არ წაგებით ლივერპულმა ახალი რეკორდი დაამყარა,  ასევე მიმდინარე რეკორდია სხვაობა პირველ და მეორე ადგილს შორის 23 ქულა.

ამერიკაში ჯორჯ ფლოიდის მკვლელობის შემდეგ პრემიერლიგა სოლიდარობის კამპანიაში ჩაერთო. განახლების შემდგომ ყველა კლუბის მოთამაშეს მაისურზე სახელის ნაცვლად ეწერა 'Black Lives Matter'.

2020 წლის 25 ივნისს სტემფორდ ბრიჯზე გამართული ჩელსი მანჩესტერ სიტი, თამაში მასპინძლების გამარჯვებით 2-1 დასრულდა. ჩელსის გამარჯვებით ლივერპულმა ოფიციალურად გაიფორმა პრემიერლიგის ტიტული 30 წლის შემდეგ პირველად. ლივერპულმა მოახერხა გამხდარიყო გუნდი, რომელმაც ყველაზე ადრე მიიღო პრემიერლიგის ტიტული (7 ტურით ადრე) და ყველაზე გვიან (ივნისის თვეში პრემიერლიგა არასდროს ყოფილა). გამარჯვებულის გამოვლენის შემდგომ მატჩებში, მანჩესტერ სიტიმ ეტიჰადზე, ხოლო ასტონ ვილამ ენფილდზე საპატიო კორიდორი გამართა ლივერპულისთვის.

2020 წლის 11 ივლისს ნორვიჩ სიტი საკუთარ მოედანზე 4–0 დამარცხდა ვეს ჰემთან და გახდა პირველი გუნდი, რომელიც ოფიციალურად დაქვეითდა ჩემპიონშიპში.

 COVID-19-ის გავლენა 
პრემიერლიგას კორონავირუსის პანდემია პირველად მარტის თვეში შეეხო. 10 მარტს გასამართი მანჩესტერ სიტი არსენალის დაპირისპირება გადაიდო, რადგან სიტი ინგლისის ლიგის თასის ფინალზე იყო გასული. არსენალის ფეხბურთელები კარანტინში გადაიყვანეს მას შემდეგ, რაც ოლიმპიაკოსის პრეზიდენტ ევანგელოს მარინაკის კორონავირუსი დაუდგინა, ეს ორი გუნდი ერთმანეთს 13 დღით ადრე ევროპა ლიგის თამაშზე შეხვდნენ. მეორე მსოფლიო ომის გამო 1939-40 სეზონის გაუქმების შემდეგ ეს იყო პირველი შემთხვევა ინგლისში, როცა ტურნირი შეჩერდა.

12 მარტს ლესტერ სიტის ფეხბურთელები გადაიყვანეს თვით იზოლაციაში. მანჩესტერ სიტიმ განაცხადა, რომ მათი მცველი ბენჯამინ მენდი იზოლაციაშია, რადგან მისი ოჯახის წევრს ვირუსის სიმპტომები ჰქონდა. საღამოთი არსენალმა დაადასტურნა მთავარი მწვრთნელის მიკელ არტეტას დავირუსება. 14 მარტს გამართული არსენალი ბრაიტონი და ჰოუვ ალბიონი გადაიდო. 13 მარტს ჩელსიმ დაადასტურნა კალუმ ჰადსონ ოდოის კორონავირუსით დაავადება.

13 მარტს გაიმართა შეხვედრა პრემიერლიგის, ინგლისის ფეხბურთის ასოციაციის, ინგლისის საფეხბურთო ლიგის და ქალთა სუპერ ლიგის წარმომადგენლებს შორის. გადაწყდა 4 აპრილამდე ყველა თამაშის გადადება. 19 მარტს მიღებული გადაწყვეტილებით სეზონი გადადეს მინიმუმ 30 აპრილამდე. სეზონი უნდა განახლებულიყო არაუმეტეს 1 ივნისისა. აპრილში სახელმწიფო მდივანმა ჯანმრთელობისა და სოციალური დაცვის საკითხებში პრემიერლიგის კლუბებს მოუწოდა შეემცირებინათ ხელფასები, რასაც ზოგი კლუბი დათანხმდა. აპრილის თვეში პრემიერლიგამ შეიმუშავა გეგმა სახელად "პროექტის განახლება", რომლის მიხედვითაც 6 კვირაში უნდა გამართულიყო დარჩენილი 92 თამაში ნეიტრალურ სტადიონებზე. ტურნირის ცხრილის ბოლოში მყოფი კლუბები უოტფორდი, ასტონ ვილა და ბრაიტონი მიიჩნევდნენ, რომ არასწორი იქნებოდა განახლება მანამ სანამ კორნავირუსის გადადების საფრთხე არსებობდა. ისინი მიიჩნევდნენ, რომ მიმდინარე სეზონი უნდა გაუქმებულიყო. 19 მაისს ფეხბურთელებს საშუალება მიეცათ ვარჯიშებს დაბრუნებოდნენ, თუმცა შემუშავდა წესები. მოთამაშეები უნდა დაყოფილიყვნენ 5 ჯგუფად, ვარჯიში უნდა გაგრძელებულიყო არაუმეტეს 75 წუთისა ერთი ადამიანისთვის და დაცული უნდა ყოფილიყო სოციალური დისტანცია. 17-18 მაისს გაიტესტა 748 ფეხბურთელი და სამწვრთნელო შტაბის წევრი, ექვსმა ტესტმა პოზიტიური შედეგი აჩვენა, მათ შორის იყვნენ უოტფორდის ფეხბურთელი ადრიან მარიაპა და ბარნლის მთავარი მწვრთნელის დამხმარე იან უონი. მაისის ბოლოს ბორნმუთის ფეხბურთელის არონ რამსდლეის შედეგმაც პოზიტიური აჩვენა.

ბევრმა ფეხბურთელმა ტურნირის განახლების გამო შეშფოთება გამოთქვა, მათ შორის იყვნენ: „მანჩესტერ სიტის“ რაჰიმ სტერლინგი და სერხიო აგუერო, ვესტ ჰემის აარონ კრესველი. ნიუკასლ იუნაიტედში მოთამაშე დენი როუზმა კი განახლებას ხუმრობა უწოდა. უოტფორდის კაპიტანმა ტროი დინმა ვარჯიშებზე დასწრებაზე უარი განაცხადა, რადგან საფრთხეში არ ჩაეგდო ოჯახის წევრების ჯანმრთელობა. ვარჯიშები გამოტოვა ასევე ჩელსის ნ’გოლო კანტემ. 27 მაისს ტურნირის განახლების გადაწყვეტილებას პრემიერლიგის ყველა კლუბმა მხარი დაუჭირა. ასტონ ვილას ფეხბურთელმა ტაირონ მინგსიმ განაცხადა, რომ მათთან არავის შეუთანხმებია ეს და ტურნირის განახლება განპირობებული იყო მხოლოდ ფინანსური მხარით.

მიღებული გადაწყვეტილებით პრემიერლიგა უნდა აღდგენილიყო 17 ივნისს, პირველი თამაშები კი გამოტოვებული მანჩესტერ სიტი - არსენალი და ასტონ ვილა - შეფილდ იუნაიტედი იქნებოდა, 19-21 ივნისიდან კი ტურნირში ყველა კლუბი ჩაერთვებოდა, გადაწყდა თამაშების დახურულ კარს მიღმა ჩატარება. ლიგის გადაწყვეტილებით 1992 წლის შემდეგ პირველად BBC სპორტს უფლება მისცეს 4 თამაში პირდაპირ ეთერში გაეშვა.

4 ივნისს პრემიერლიგამ კლუბებს 5 ცვლილების უფლება მისცა.

იძულებითი დასვენებიდან 3 თვის შემდეგ პირველი თამაშები 17 ივნისს შედგა, ასტონ ვილასა და შეფილდ იუნაიტედს შორის და მანჩესტერ სიტისა და არსენალს შორის.

საფინანსო კომპანია Deloitte-ის ვარაუდით 2019-20 წლებში პრემიერლიგის კლუბები ჯამურად £1 მილიარდს იზარალებენ.

 მონაწილეები 
პრემიერლიგაში მონაწილეობს 20 გუნდი, 17 საუკეთესო წინა წლის ჩემპიონატიდან გადმოვიდა, ხოლო 3 ჩემპიონშიპიდან დაემატა, ესენია: ნორვიჩ სიტი, შეფილდ იუნაიტედი და ასტონ ვილა. ნორვიჩი და ასტონ ვილა სამი წლის შემდეგ დაუბრუნდნე უმაღლეს ჩემპიონატს, შეფილდ იუნატედის ბოლო პრემიერლიგა 12 წლის წინ იყო. ჩემპიონშიფში დაქვეითდა კარდიფ სიტი და ფულემი (ორივე ერთი წლის წინ იყვნენ დაბრუნებულები) და ჰადერსფილდ თაუნი (ორი წლით ადრე დაბრუნებული). კარდიფის დაქვეითებით 2010-11 სეზონის შემდეგ პირველად პრემიერლიგა უელსური კლუბის გარეშე ჩატარდა.

 მონაწილეები და მათი სტადიონები 

 შენიშვნა: ცხრილი დალაგებულია ანბანის მიხედვით.

კლუბიმდებარეობასტადიონიტევადობაარსენალილონდონი ემირეიტსის სტადიონიასტონ ვილა ბირმინგემივილა პარკიბარნლი ბარნლიტერფ მურიბორნმუთიბორნმუთიდენ კორტიბრაიტონი და ჰოუ ალბიონიბრაიტონიფალმერის სტადიონიევერტონილივერპული გუდისონ პარკივესტ ჰემ იუნაიტედი ლონდონი ლონდონის ოლიმპიური სტადიონივულვერჰემპტონ უონდერერსივულვერჰემპტონიმოლინიუს სტადიონიკრისტალ პალასი ლონდონი სელჰერსტ პარკილესტერ სიტილესტერიკინგ პაუერი ლივერპული ლივერპული ენფილდიმანჩესტერ იუნაიტედიმანჩესტერი ოლდ ტრაფორდიმანჩესტერ სიტი მანჩესტერიეტიჰადის სტადიონინიუკასლ იუნაიტედი ნიუკასლ-აპონ-ტაინისენტ-ჯეიმზ პარკინორვიჩ სიტინორვიჩიქეროუ როუდისაუთჰემპტონი საუთჰემპტონისენტ მერის სტადიონიტოტენჰემ ჰოტსპური ლონდონი ტოტენჰემ ჰოტსპურის სტადიონიუოტფორდი უოტფორდივიქერიჯ როუდიშეფილდ იუნაიტედიშეფილდიბრამალ ლეინიჩელსილონდონი სტემფორდ ბრიჯი

 პერსონალი და მაისურები 
კლუბიმწვრთნელიკაპიტანისპონსორისპონსორის ლოგო (წინ)სპონსორის ლოგო (მხარზე)არსენალი მიკელ არტეტა პიერ-ემერიკ ობამეიანგიAdidasFly EmiratesVisit Rwandaასტონ ვილა დინ სმიტი ჯეკ გრილიშიKappaW88BR88ბარნლი შონ დაიჩი ბენ მიUmbroLoveBetბორნმუთი ედი ჰაუ საიმონ ფრენსისიUmbroVitalityM88ბრაიტონი & ჰოუ ალბიონი გრემ პოტერი ლუის დანკიNikeAmerican ExpressJDევერტონი კარლო ანჩელოტი სეიმუს კოლმანიUmbroSportPesaAngry Birdsვესტ ჰემ იუნაიტედი დევიდ მოიესი მარკ ნობლიUmbroBetwayScope Marketsვულვერჰემპტონ უონდერერსი ნუნუ ეშპირიტუ-სანტო კონორ კოუდიAdidasManBetXCoinDealკრისტალ პალასი როი ჰოჯსონი ლუკა მილიოევიჩიPumaManBetXDongqiudiლესტერ სიტი ბრენდან როჯერსი კასპერ შმეიხელიAdidasKing PowerBia Saigonლივერპული იურგენ კლოპი ჯორდან ჰენდერსონიNew BalanceStandard CharteredWestern Unionმანჩესტერ იუნაიტედი ულე გუნარ სულშერი ჰარი მაგუაიერიAdidasChevroletKohlerმანჩესტერ სიტი პეპ გვარდიოლა დავიდ სილვაPumaEtihad AirwaysNexen Tireნიუკასლ იუნაიტედი სტივ ბრიუსი ჯეიმზ ლასელსიPumaFun88StormGainნორვიჩ სიტი დანიელ ფარკე გრანტ ჰენლიErreàDafabetBest Fiendsსაუთჰემპტონი რალფ ჰაზენჰუტლი ჯეიმზ ვორდ-პრაუსიUnder ArmourLD SportsVirgin Mediaტოტენჰემ ჰოტსპური ჟოზე მოურინიო უგო ლორისიNikeAIANoneუოტფორდი ნაიჯელ პირსონი ტროი დინიAdidasSportsbet.ioBitcoinშეფილდ იუნაიტედი კრის უაილდერი ბილი შაპიAdidasUnion Standard Groupჩელსი ფრენკ ლემპარდი სესარ ასპილიკუეტაNikeYokohama TyresHyundai

 მწვრთნელების ცვლილება 
კლუბიგაშვებული მწვრთნელიმიზეზიგაშვების დროადგილი ცხრილშიმიღებული მწვრთნელიმიღების დრობრაიტონი და ჰოუ ალბიონი კრის ჰიუტონიგაათავისუფლეს13 მაისი 2019სეზონის დაწყებამდე გრემ პოტერი20 მაისი 2019ჩელსი მაურიციო სარიკონტრაქტი გააფორმა იუვენტუსთან16 ივნისი 2019 ფრენკ ლემპარდი4 ივლისი 2019ნიუკასლ იუნაიტედი  რაფაელ ბენიტესიკონტრაქტი დამთავრდა30 ივნისი 2019 სტივ ბრიუსი17 ივლისი 2019უოტფორდი  ხავი გარსიაგაათავისუფლეს7 სექტემბერი 201920-ე კიკე სანჩეს ფლორესი7 სექტემბერი 2019ტოტენჰემ ჰოტსპური  მაურისიო პოჩეტინო19 ნოემბერი 201914-ე ჟოზე მოურინიო20 ნოემბერი 2019არსენალი უნაი ემერი 29 ნოემბერი 2019მე-8 მიკელ არტეტა20 დეკემბერი 2019უოტფორდი  კიკე სანჩეს ფლორესი1 დეკემბერი 201920-ე ნაიჯელ პირსონი6 დეკემბერი 2019ევერტონი მარკო სილვა5 დეკემბერი 201910-ე კარლო ანჩელოტი21 დეკემბერი 2019ვესტ ჰემ იუნაიტედი  მანუალ პელეგრინი28 დეკემბერი 201917-ე დეივიდ მოიესი29 დეკემბერი 2019

 სქოლიო 

კატეგორია:ინგლისის პრემიერლიგის სეზონები